এরিক গার্সিয়া

**এরিক গার্সিয়া মারত্রেত** (; জন্ম: ৯ জানুয়ারি ২০০১; **এরিক গার্সিয়া** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব জিরোনা এবং স্পেন জাতীয় দলের হয়ে সেন্টার-ব্যাক হিসেবে খেলেন।

২০০৮–০৯ মৌসুমে, মাত্র ৭ বছর বয়সে, স্পেনীয় ফুটবল ক্লাব বার্সেলোনা যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; ম্যানচেস্টার সিটির হয়ে তিনি ১৯ ম্যাচে অংশগ্রহণ করেছেন। ২০২১–২২ মৌসুমে, তিনি ম্যানচেস্টার সিটি হতে স্পেনীয় ক্লাব বার্সেলোনায় যোগদান করেছেন। ২০২৩ সালের গ্রীষ্মে গার্সিয়াকে বার্সেলোনা থেকে ধারে জিরোনাতে প্রেরণ করা হয়।

২০১৯ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত স্পেনের বয়সভিত্তিক দলের হয়ে খেলার পর, তিনি ২০২০ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। তিনি স্পেনের হয়ে শুধুমাত্র উয়েফা ইউরো ২০২০-এ অংশগ্রহণ করেছেন। দলগতভাবে, গার্সিয়া এপর্যন্ত ৫টি শিরোপা জয়লাভ করেছেন, যার মধ্যে ৩টি ম্যানচেস্টার সিটির হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
এরিক গার্সিয়া মারত্রেত ২০০১ সালের ৯ই জানুয়ারি তারিখে স্পেনের মার্তোরেয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ১৫ই ফেব্রুয়ারি তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে স্পেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। একই দলের হয়ে পরবর্তী বছরে তিনি ২০১৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতায় তিনি স্পেন অনূর্ধ্ব-১৭ দলের অধিনায়কের দায়িত্ব পালন করার পাশাপাশি ৫ ম্যাচে ২টি গোল করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে অংশগ্রহণ করেছেন। স্পেন ২০১৮ সালে অনুষ্ঠিত এক প্রীতি ম্যাচে স্পেন অনূর্ধ্ব-১৭ দলের অধিনায়কের দায়িত্ব পালন করেছেন। স্পেনের বয়সভিত্তিক দলের হয়ে তিনি প্রায় ৩ বছরে ২৭ ম্যাচে অংশগ্রহণ করে ২টি গোল এবং ২টি শিরোপা জয়লাভ করেছেন। তিনি ২০১৮ সালের ৫ই মে তারিখে অনুষ্ঠিত প্রীতি ম্যাচে সার্বিয়া অনূর্ধ্ব-১৭ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।

২০২০ সালের ৬ই সেপ্টেম্বর তারিখে, মাত্র ১৯ বছর ৭ মাস ২৮ দিন বয়সে, ডান পায়ে ফুটবল খেলায় পারদর্শী গার্সিয়া ইউক্রেনের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৬১তম মিনিটে রক্ষণভাগের খেলোয়াড় সের্হিও রামোসের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্পেন ৪–০ গোলের ব্যবধানে জয়লাভ করেছিল। স্পেনের হয়ে অভিষেকের বছরে গার্সিয়া সর্বমোট ৪ ম্যাচে অংশগ্রহণ করেছেন।

## পরিসংখ্যান
### ক্লাব

### আন্তর্জাতিক

## অর্জন
### ক্লাব
;ম্যানচেস্টার সিটি
* প্রিমিয়ার লিগ: ২০২০–২১
* ফুটবল লিগ কাপ: ২০১৯–২০
* এফএ কমিউনিটি শিল্ড: ২০১৯
* উয়েফা চ্যাম্পিয়নস লিগ রানার-আপ: ২০২০–২১

; বার্সেলোনা
* লা লিগা: ২০২২–২৩
* স্পেনীয় সুপার কাপ: ২০২২–২৩

### আন্তর্জাতিক
;স্পেন অনূর্ধ্ব-১৭
* উয়েফা ইউরোপীয় অনূর্ধ্ব-১৭ চ্যাম্পিয়নশিপ: ২০১৭
* ফিফা অনূর্ধ্ব-১৭ বিশ্বকাপ রানার-আপ: ২০১৭

;স্পেন অনূর্ধ্ব-১৯
* উয়েফা ইউরোপীয় অনূর্ধ্ব-১৯ চ্যাম্পিয়নশিপ: ২০১৯

;স্পেন অনূর্ধ্ব-২৩
* গ্রীষ্মকালীন অলিম্পিক রৌপ্য পদক: ২০২০

; স্পেন
* উয়েফা নেশনস লিগ রানার আপ: ২০২০–২১

### ব্যক্তিগত
* উয়েফা ইউরোপীয় অনূর্ধ্ব-১৯ চ্যাম্পিয়নশিপ টুর্নামেন্টসেরা দল: ২০১৯
* আইএফএফএইচএস পুরুষ যুব (অ-২০) বিশ্বসেরা দল: ২০২১
* আইএফএফএইচএস পুরুষ যুব (অ-২০) উয়েফা সেরা দল: ২০২০, ২০২১

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:জিরোনা ফুটবল ক্লাবের খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:স্পেনের অলিম্পিক ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:অলিম্পিক রৌপ্যপদক বিজয়ী স্পেনীয়
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:অলিম্পিক স্বর্ণপদক বিজয়ী স্পেনীয়